hotchpotch/miracl-hf-unified huggingface dataset:
রোহিত শর্মা
রোহিত গুরুনাথ শর্মা (, ; জন্ম: ৩০ এপ্রিল, ১৯৮৭) মহারাষ্ট্রে জন্মগ্রহণকারী ভারতীয় ক্রিকেটার। ডানহাতি মধ্যম সারির ব্যাটসম্যান হিসেবে ভারতীয় দলে অংশগ্রহণ করছেন এবং মাঝে মাঝে ডান হাতে অফ ব্রেক বোলারের ভূমিকায় অগ্রসর হন। আন্তর্জাতিক ক্রিকেটে ২০ বছর বয়সে অভিষিক্ত হয়ে ফিল্ডিংয়ে গুরুত্বপূর্ণ অবদান রেখে চলেছেন রোহিত শর্মা। এছাড়াও নরম মেজাজে চমকপ্রদ ব্যাটিংয়ের মাধ্যমে সকলের নজর কেড়েছেন।
একদিনের আন্তর্জাতিকের ইতিহাসে একমাত্র ব্যাটসম্যান হিসেবে ২৫০ রানের কোটা অতিক্রম করে রেকর্ড গড়েন। ১৩ নভেম্বর, ২০১৪ তারিখে ইডেন গার্ডেন্সে অনুষ্ঠিত খেলায় তিনি ব্যক্তিগত ২৬৪ রান সংগ্র হ করেন। এছাড়াও একমাত্র ব্যাটসম্যান হিসেবে তিনি ওডিআই ক্রিকেটে দুইবার ডাবল সেঞ্চুরি হাঁকান।
নাগপুরের তেলেগু ভাষাভাষী পরিবারের সন্তান রোহিত শর্মার পিতা গুরুনাথ শর্মা ও মাতা পুর্ণিমা শর্মা। মুম্বাইয়ে প্রাথমিক শিক্ষাগ্রহণ শেষে বৃত্তি নিয়ে বরিবালী স্বামী বিবেকানন্দ ইন্টারন্যাশনাল স্কুলে অধ্যয়ন করেন। সেখানেই বিদ্যালয়ের ক্রিকেট কোচ দীনেশ ল্যাডের দৃষ্টিতে পড়েন তিনি। পরবর্তীতে ভারতের অনূর্ধ্ব-১৭ ও অনূর্ধ্ব-১৯ দলে অন্তর্ভুক্ত হন।
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেন । চেতেশ্বর পূজারা তার সহখেলোয়াড় ছিলেন। সেসময় ইয়ন মর্গ্যান, ডিন এলগার, টম কুপার, মুশফিকুর রহিম, অ্যারন ফিঞ্চ, অ্যাঞ্জেলো ম্যাথিউস, মইসেস হেনরিকুইস, সাকিব আল হাসান , উসমান খাওয়াজা, গ্যারি ব্যালেন্স, ক্রেগ কাইজওয়েটার, টিম সাউদি ও মঈন আলী তার প্রতিদ্বন্দ্বী খেলোয়াড় ছিলেন।
যুব বিশ্বকাপের সাফল্যের কারণে ২০০৬ সালের দেওধর ট্রফিতে পার্থিব প্যাটেল এর নেতৃত্বে পশ্চিমাঞ্চলের দলে সুযোগ পান।
যুব বিশ্বকাপের সাফল্যের কারণে ২০০৬ সালের জুলাই তে অস্ট্রেলিয়ায় অনুষ্ঠিত টপ এন্ড সিরিজএ পার্থিব প্যাটেল/ভেনুগোপাল রাও এর নেতৃত্বে ভারত 'এ' দলে সুযোগ পান।
২০০৭ সালে অনুষ্ঠিত আন্তঃ রাজ্য টি ২০ প্রতিযোগিতায় আমোল মজুমদার-এর নেতৃত্বে মুম্বাই দলে সুযোগ পান।
২০০৭ সালে আয়ারল্যান্ড সফরে ফিউচার কাপে আয়ারল্যান্ডের বিপক্ষে একদিনের আন্তর্জাতিক ক্রিকেটে অংশ নেন। বেলফাস্টে অনুষ্ঠিত খেলায় তার অভিষেক ঘটলেও তিনি ব্যাটিং করেননি।
২০ সেপ্টেম্বর, ২০০৭ তারিখে আন্তর্জাতিক অঙ্গনে নিজের ক্রীড়াশৈলী উপস্থাপন করেন। ঐদিন আইসিসি বিশ্ব টুয়েন্টি২০ প্রতিযোগিতার গ্রুপ পর্বের খেলায় দক্ষিণ আফ্রিকার বিরুদ্ধে ৪০ বলে অপরাজিত ৫০ রান করে দলকে বিজয়ের মুখ দেখান। অধিনায়ক মহেন্দ্র সিং ধোনির সাথে ৫ম উইকেট জুটিতে ৮৫ রান করে দলকে ১৫৩/৫-এ নিয়ে যান। খেলায় তিনি ম্যান অব দ্য ম্যাচের পুরস্কার লাভ করেন। এছাড়াও, চূড়ান্ত খেলায় পাকিস্তানের বিপক্ষে ১৬ বলে ৩০ রান করেন।
বিশ্বের ৯৮তম টেস্ট ক্রিকেটার হিসেবে ৭ নভেম্বর, ২০১৩ তারিখে কলকাতায় অনুষ্ঠিত ওয়েস্ট ইন্ডিজের বিপক্ষে তিনি তার প্রথম টেস্ট ম্যাচে সেঞ্চুরি করার কৃতিত্ব অর্জন করেন।
একদিনের আন্তর্জাতিকের ইতিহাসে প্রথম ব্যক্তি হিসেবে তিনটি দ্বী শতক রানের ইনিংস গড়েন রোহিত। সর্বোপরি সীমিত ওভারের ক্রিকেটে ২৬৪ রান করে নতুন রেকর্ডের অধিকারী হন তিনি। এছাড়াও, লিস্ট-এ ক্রিকেটে দ্বিতীয় সর্বোচ্চ রান সংগ্রাহকের ভূমিকায় অবতীর্ণ হন। ১৩ নভেম্বর, ২০১৪ তারিখে ইডেন গার্ডেন্সে অনুষ্ঠিত সফরকারী শ্রীলঙ্কা ক্রিকেট দলের বিপক্ষে মাত্র ১৭৩ বল থেকে ২৬৪ রান করে দলকে পঞ্চমবারের মতো চার শতাধিক রান সংগ্রহে সহায়তা করেন। মাত্র চার রানের জন্য লিস্ট-এ ক্রিকেটে সর্বোচ্চ রান সংগ্রাহকের অধিকার থেকে বঞ্চিত হন ও শেষ বলে তিনি আউট হন। ৩৩ চার ও ৯ ছক্কার সাহায্যে তিনি এ রান সংগ্রহ করেন। ৫৯ রানে ২ উইকেটের পতনের পর কোহলিকে সাথে নিয়ে ২০২ রানের জুটি গড়েন। তার এ সা
বাংলা রাঙাচ্যাগা
বাংলা রাঙাচ্যাগা (বৈজ্ঞানিক নাম: "Rostratula benghalensis") () বা রঙ্গিলা চ্যাগা Rostratulidae (রস্ট্রাটুলিডি) গোত্র বা পরিবারের অন্তর্গত "Rostratula" (রস্ট্রাটুলা) গণের অন্তর্গত এক প্রজাতির পানিকাটা পাখি। বাংলা রাঙাচ্যাগার বৈজ্ঞানিক নামের অর্থ "বাংলার বৃহচ্চঞ্চু" (গ্রিক: লাতিন: "rostratus" = বৃহচ্চঞ্চু, "benghalensis" = বাংলার)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ২ কোটি ৩৪ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। বিশ্বে পূর্ণবয়স্ক রাঙাচ্যাগার সংখ্যা অনুমানিক ৩১,০০০-১০,০০,০০০টি।
পূর্বে এ প্রজাতির অস্ট্রেলীয় সদস্যগুলোকে একই প্রজাতিভূক্ত মনে করা হত। বিভিন্ন শারীরবৃত্তিক বৈশিষ্ট্য ও পার্থক্যের ভিত্তিতে ২০০৮ সালে এ সদস্যদের "Rostratula australis" বা অস্ট্রেলীয় রাঙাচ্যাগা নামে নতুন আরেকটি প্রজাতির মর্যাদা দেওয়া হয়েছে।
জামুই জেলা
জামুই জেলা হল ভারতের বিহার রাজ্যের ৩৮টি জেলার অন্যতম। ১৯৯১ সালের ২১ ফেব্রুয়ারি মুঙ্গের জেলা ভেঙে এই জেলা গঠিত হয়। এই জেলাটি বর্তমানে মাওবাদী-উপদ্রুত জেলা।
জামুই জেলার আয়তন ; যা ইন্দোনেশিয়ার ইয়ামদেনা দ্বীপের সমান। ২০০৬ সালে ভারত সরকারের পঞ্চায়েতি রাজ মন্ত্রক দেশের যে ২৫০টি জেলাকে সর্বাধিক অনগ্রসর ঘোষণা করে, জামুই জেলা তার মধ্যে একটি। এই জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে।
২০১১ সালের জনগণনা অনুসারে, জামুই জেলার জনসংখ্যা ১,৭৫৬,০৭৮; যা গাম্বিয়া রাষ্ট্র বা মার্কিন যুক্তরাষ্ট্রের নেব্রাস্কা রাজ্যের সমান। জনসংখ্যার হিসেবে, ভারতে এই জেলার স্থান ২৭৩তম। জেলার জনঘনত্ব , দশকীয় বৃদ্ধির হার ২০০১-১১ দশকে ২৫.৫৪%, লিঙ্গানুপাতের হার প্রতি ১০০০ পুরুষে ৯২১ জন নারী, সাক্ষরতার হার ৬২.১৬%.
জামুই রেল স্টেশন হল পূর্ব মধ্য রেলের দানাপুর বিভাগের একটি গুরুত্বপূর্ণ স্টেশন। এই লাইনটি হাওড়া-দিল্লি মেন লাইনের মুঘলসরাই-পাটনা রুটের মাধ্যমে ভারতের মহানগরগুলির সঙ্গে যুক্ত। গ্র্যান্ড ট্রাঙ্ক রোড এই লাইন বরাবর প্রসারিত।
১৯৮৭ সালে জামুই জেলায় নাগি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন । ওই বছরই নাকতি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ।
ম্যান অব স্টিল (চলচ্চিত্র)
ম্যান অব স্টিল ২০১৩ সালে মুক্তি পাওয়া একটি মার্কিন চলচ্চিত্র। এটি একটি সুপার হিরো নির্ভর চলচ্চিত্র, যেখানে ডিসি কমিক্স চরিত্র সুপারম্যানকে নিয়ে কাহিনী চিত্রায়িত হয়েছে। ছবিটি লিজেন্ডারি পিকচার্স এবং সিঙ্কপি ফিল্মস-এর যৌথ প্রযোজনায় নির্মিত এবং ওয়ার্নার ব্রস-এর ব্যানারে সরবরাহকৃত। পরিচালনায় ছিলেন জ্যাক স্নাইডার এবং প্রযোজক হিসেবে কাজ করেছেন ক্রিস্টোফার নোলান। সিনেমাটিতে সুপারম্যান চরিত্রে অভিনয় করেছেন ব্রিটিশ অভিনেতা হেনরি ক্যাভিল। সাথে রয়েছেন অ্যামি অ্যাডামস। যিনি লইস লেনের চরিত্রে অভিনয় করেছেন। আরও অভিনয় করেন রাসেল ক্রো, লরেন্স ফিশবার্ন, মাইকেল শ্যানন প্রমুখ।
'ম্যান অব স্টিল' সিনেমার কাজটি শুরু করা হয় ২০০৮ সাল থেকে। সিনেমাটির গল্প নেওয়া হয় কমিক বুক লেখকদের কাছ থেকে। 'ডার্ক নাইট রাইজেস' সিনেমার গল্প থেকে ক্রিস্টোফার নোলান সুপারম্যান নিয়ে কাজ করার চিন্তা করেন। ২০১০ সালে স্যান্ডলারকে ডিরেক্টর হিসেবে নিযুক্ত করা হয়। ২০১৩ সালের ১৪ জুনের মধ্যে মুক্তি দেওয়ার ব্যাপারে সিদ্ধান্ত নেওয়া হয়। ছবিটি বক্স অফিসে সাফল্য অর্জন করে এবং ৬৬৮,০৪৫,৫১৮ মার্কিন ডলার আয় করে। ২০১৬ সালে নামে ছবিটির একটি সিক্যুয়েল মুক্তি পায়।
বহু বছর ধরে প্রাকৃতিক সম্পদ উত্তোলনের ফলে ক্রিপটন নামের এক গ্রহের সমস্ত প্রাকৃতিক সম্পদ নিঃশেষ হয়ে যায়। এর পরিণাম হিসেবে গ্রহটির কেন্দ্র অস্থিতিশীল হয়ে পড়ে এবং গ্রহটি ধ্বংসপ্রাপ্ত হবার সম্ভাবনা দেখা দেয়। এ সময় ক্রিপটনের মিলিটারি কমান্ডার, জেনারেল জড, এবং তার সমর্থকরা একটি সামরিক অভ্যুত্থানের মাধ্যমে ক্ষমতাশীল পরিষদমন্ডলীকে উৎখাত করে।
বিজ্ঞানী জর-এল এবং তার স্ত্রী ক্ষণিকের জন্য লারা তাদের পুত্র ক্যাল-এলের জন্ম উদযাপন করে। নিজ গ্রহের আসন্ন ধ্বংস সম্পর্কে সচেতন থাকায় জর-এল ক্যাল-এলের কোষের সাথে ক্রিপটনের জেনেটিক কোডেক্স মিশিয়ে দেয় এবং ক্যাল-এলকে একটি মহাকাশযানে করে পৃথিবী নামক একটি গ্রহে পাঠিয়ে দেয়। জড জর-এলকে হত্যার পরেও কোডেক্স অর্জনে ব্যর্থ হয়। রাষ্ট্রদ্রোহের অপরাধে জেনারেল জড এবং তার সমর্থকরা মহাশূন্যের ফ্যান্টম জোন নামক স্থানে নির্বাসিত হয়। ক্রিপটনের বিস্ফোরণের পর তারা মুক্তি পায়।
অন্যদিকে জর-এলের পুত্র কাল-এল পৃথিবীতে স্মলভিল নামক একটি কৃষিনির্ভর স্থানে অবতীর্ণ হয় যেখানে জোনাথান কেন্ট এবং মার্থা কেন্ট তাকে খুঁজে পায়। কাল-এলের নাম হয়ে ওঠে ক্লার্ক-কেন্ট। ক্লার্ক জোনাথান এবং মার্থাকে নিজের বাবা-মা হিসেবেই জানে। তাদের মাঝেই তার বেড়ে ওঠা। বেড়ে ওঠার সাথে সাথে সে উপলব্ধি করে যে সে অন্যদের চাইতে আলাদা, তার ক্ষমতা অস্বাভাবিক। তবে ক্লার্ক কখনোই সেগুলো মানুষের ক্ষতি সাধনের উদ্দেশ্যে ব্যবহার করে নি। সে জানতো তার এই ক্ষমতা একসময় মানব জাতির ভাগ্য নির্ধারণ করবে। তার ধারণা সত্যি হয়। পৃথিবী আক্রান্ত হয় বহিঃশত্রু জেনারেল জড এবং তার বাহিনী কর্তৃক। সামগ্রিক অবস্থা দুর্বিষহ হয়ে ওঠে। পৃথিবী রক্ষার্থে এগিয়ে আসে সুপারম্যান, ক্লার্ক।
লিওনিড রগোজভ
লিওনিড আইভানোভিচ রগোজভ (রুশ: Леонид Иванович Рогозов, ১৪ মার্চ, ১৯৩৪-২১ সেপ্টেম্বর, ২০০০) ছিলেন অস্ত্রোপচারে পারদর্শী একজন রাশিয়ান চিকিৎসক। তিনি ১৯৬০-১৯৬১ সালের সাবেক সোভিয়েত ইউনিয়নের ষষ্ঠ এন্টার্কটিকা অভিযানের ডাক্তার ছিলেন। তিনিই ছিলেন “নভোলাজারেভস্কায়া” স্টেশনের একমাত্র ডাক্তার। একদিন তিনি পেটে এপিন্ডিক্সের ব্যথা অনুভব করলে নিজেই তা অস্ত্রোপচার করে অপসারন করেন। বিশ্বে নিজের দেহে নিজের অস্ত্রোপচারের এই ঘটনাটি অত্যন্ত বিখ্যাত।
লিওনিড রগোজভ পূর্ব সাইবেরিয়ার একটি প্রত্যন্ত গ্রাম ডাউরিয়া স্টেশন, চিতা ওবলাস্টে জন্মগ্রহন করেন যা ম্যানজোলির কাছে এবং মঙ্গোলিয়া ও চীনের সীমান্তের কাছে সোভিয়েত সীমান্ত থেকে ১৭ কি.মি. দূরে অবস্থিত। তার পিতা দ্বিতীয় বিশ্বযুদ্ধের সময় ১৯৪৩ সালে খুন হন। ১৯৫৩ সালে তিনি মিনুসিনস্ক, ক্রারনয়ারক্স ক্রাই থেকে উচ্চ মাধ্যমিক সমাপ্ত করেন এবং “লেনিনগ্রাদ পেডিয়াট্রিক মেডিকেল ইন্সটিটিউটে” (বর্তমান সাংক্‌ত পিতেরবুর্গ) ভর্তি হন। ১৯৫৯ সালে তিনি সাধারন চিকিৎসক (যে চিকিৎসক ভেষজ উপাচারের পাশাপাশি ছোটখাটো অস্ত্রোপচারেও পারদর্শী) হিসেবে স্নাতক সম্পন্ন করেন ও অস্ত্রোপচারের উপর উচ্চতর প্রশিক্ষন গ্রহণ করেন। সেপ্টেম্বর, ১৯৬০ সালে, ২৬ বছর বয়সে তিনি তার ট্রেনিং অসমাপ্ত রেখেই ষষ্ঠ সোভিয়েত এন্টার্কটিক অভিযানের ডাক্তার হিসেবে যোগদান করেন।
রগোজভ ১৯৬০ সালে এন্টার্কটিকা অভিযানে যোগদান করার পর ১৯৬১ সালের জানুয়ারিতে “নভোলাজারেভস্কায়া” স্টেশন স্থাপন করা হয়। স্টেশনের ১৩ জন গবেষকদের জন্য তিনি ছিলেন একমাত্র ডাক্তার। রগোজভ অক্টোবর, ১৯৬২ সাল পর্যন্ত এন্টার্কটিকায় কাজ করেন।
১৯৬১ সালের ২৯ এপ্রিল সকালে রগোজভ সাধারণ দূর্বলতা, জ্বর জ্বর ভাব ও উদরে পাকস্থলীর কছে ব্যাথা অনুভব করেন। তিনি সাধারন সকল চিকিৎসা পদ্ধতিই প্রয়োগ করেন কিন্তু তার অবস্থায় আরো খারাপের দিকে যেতে থাকে। ৩০ এপ্রিল পেরিটানাইটিসের (চিরহরিৎ লতানো গাছ যাতে হালকা নীল ফুল ফোটে) উপসর্গ দেখা দেয় কিন্তু বিকেলের দিকে তার অবস্থা খারাপ হতে থাকে। মীরনি নামে কাছের সোভিয়েত গবেষণা স্টেশনটি ছিল ১৬০০ কি.মি. (১,০০০ মাইল) এর বেশি দূরে। স্টেশনে কোন বিমানও ছিলনা। রগোজভের নিজের দেহে নিজে অস্ত্রোপচার করা ছাড়া কোন উপায় ছিলনা।
অপারেশন শুরু হয় ৩০ এপ্রিল রাত ২২:০০ টায়, তাকে সাহায্য করেন একজন গাড়ি চালক ও একজন আবহাওয়াবিদ যিনি যন্ত্রপাতি এগিয়ে দিচ্ছিলেন ও অপরজন আয়না ধরে রাখছিলেন যাতে যে সকল জায়গায় সরাসরি দেখতে অসুবিধা তা যেন রগোজভ আয়নার মাধ্যমে দেখতে পারেন। মধ্যরাতের দিকে অস্ত্রোপচার শেষ হয়।
অস্ত্রোপচারের কিছুদিন পর আস্তে আস্তে তার দূর্বলতা কেটে যায়, পেরিটানাইটিসের উপসর্গও দূর হয়ে যায়। পাঁচ দিন পর তার শররের তাপমাত্রাও স্বাভাবিক হয়ে আসে। সুস্থ হওয়ার দুই সপ্তাহ পর তিনি পুনরায় তার কাজে যোগদান করেন। ১৯৬১ সালে সোভিয়েত সরকার তাকে “অর্ডার অফ দ্য রেড ব্যানার অফ লেবার” পুরষ্কারে ভূষিত করে।
১৯৬২ সালের অক্টোবরে রগোজভ লেনিনগ্রাদে ফিরে আসেন ও পিএইসডি ডিগ্রীর জন্য গবেষণা শুরু করেন। সেপ্টেম্বর, ১৯৬৬ সালে তিনি পিএইসডির জন্য থিসিস পেপার জমা দেন যার শিরোনাম ছিল, “রিসেকসন অফ দ্য এসোফেগাস ফর ট্রিটিং এসোফেগাল ক্যান্সার”। তিনি পরবর্তীতে সাংক্‌ত পিতেরবুর্গের বিভিন্ন হাসপাতালে ডাক্তার হিসেবে কাজ করেন। ১৯৮৬ সাল থেকে ২০০০ সাল পর্যন্ত তিনি “সাংক্‌ত পিতেরবুর্গ যক্ষা ফুসফসবিদ্যার গবেষণা কেন্দ্রের অস্ত্রোপাচার বিভাগের প্রধান ছিলেন।
রগোজভ ২১ সেপ্টেম্বর, ২০০০ সালে ৬৬ বছর বয়সে ফুসফুসের ক্যান্সারে আক্রান্ত হয়ে মৃত্যুবরণ করেন।
লাইফহাউস (ব্যান্ড)
লাইফহাউস একটি মার্কিন গানের ব্যান্ড। এক যুগেরও বেশি সময় ধরে ব্যান্ডটি বিভিন্ন গান গেয়ে জনপ্রিয়তা ধরে রেখেছে।
১৯৯৬ সালে যুক্তরাষ্ট্রের লস অ্যাঞ্জেলেসে জেসন ওয়েড, তাঁর প্রতিবেশী বেইজিস্ট সার্জিও অ্যান্ড্রেভ ও জন ডিফ পামার মিলে ব্লিস নামের একটা গানের দল গঠন করেন। এই ব্লিস পরবর্তী সময়ে লাইফহাউসে রূপান্তরিত হয়। ব্লিসে থাকাকালে তাঁরা স্থানীয় অনেক স্কুল-কলেজে গান পরিবেশন করেন। পরবর্তী সময়ে কলিন হেইডেন ও অ্যারন লর্ড তাঁদের সঙ্গে যুক্ত হন।
অতি দ্রুত রন এনিয়েলো নামের এক প্রযোজকের কানে ব্লিস ব্যান্ডের নাম যায়। তিনি তাঁদের জুড কোলের সঙ্গে পরিচয় করিয়ে দেন যিনি আবার ব্যান্ডটিকে পরিচয় করান ড্রিমওয়ার্কস রেকর্ডসের সঙ্গে। তাঁদের অর্থায়নে ১৯৯৮ সালে ব্লিসের প্রথম ডেমো গান করা হয়। এর মধ্যে কিছু রেকর্ড মিলিয়ে পরবর্তী সময়ে ডিফস লাকি ডে ইপি বের করা হয়। পরে ব্লিসের কনসার্টেই মূলত ইপি বিক্রি হয়ে যায়।
২০০৩ সালে ব্লিস তাদের নাম পরিবর্তন করে ‘লাইফহাউস’ রাখে। লাইফহাউস নামটি বেছে নেওয়ার কারণ হিসেবে ব্যান্ডের সদস্যরা বলেন, তাঁরা একসঙ্গে গান বা ব্যক্তিগতভাবে গান করেন নিজেদের জীবন অথবা অন্য কারও জীবন নিয়ে কথা বলতে। এ কারণেই জীবনের গান নিয়ে তাঁরা নিজেদের লাইফহাউস বলে ঘোষণা করেন। লাইফহাউস ২০০১ সালে অত্যন্ত জনপ্রিয় গান ‘হ্যাঙ্গিং বাই অ্যা মোমেন্ট’ বের করে, যা সে সময় বিলবোর্ডের শীর্ষ ১০০ গানের মধ্যে দ্বিতীয় স্থান দখল করে। এখন পর্যন্ত তাঁদের অ্যালবাম পাঁচ মিলিয়নের বেশি বিক্রি হয়।
ফল আউট বয় (ব্যান্ড)
ফল আউট বয় একটি মার্কিন গানের ব্যান্ড। অত্যন্ত জনপ্রিয় রক গানের এই দল গান গেয়ে তাদের জনপ্রিয়তা ধরে রেখেছে।
২০০১ সালে আমেরিকায় ফল আউট বয়ের জন্ম হয়। পিট ওয়েন্টজ ও জো ট্রোমান ছিলেন দলটির দুই প্রতিষ্ঠাতা সদস্য। তাঁরা আগেও বেশ কিছু হার্ডকোর পাঙ্ক দলে বাজিয়েছেন। পরবর্তী সময়ে ট্রোমান একটি স্থানীয় বইয়ের দোকানে প্যাট্রিক স্টাম্পের সঙ্গে পরিচিত হন। স্টাম্প তাঁদের সঙ্গে ড্রামস বাজানোর আগ্রহ প্রকাশ করেন। তবে পরবর্তী সময়ে স্টাম্পের অসাধারণ গানের গলা শুনে তাঁকে আর ড্রামার হিসেবে না নিয়ে ভোকাল হিসেবেই নেওয়া হয়। ড্রামার হিসেবে প্রথমে বেন রোজ যোগ দেন। তিনি কিছুদিন পর দল ত্যাগ করেন। তাঁর স্থলে অ্যান্ডি হার্লি যোগ দেন। এই চারজন এখন পর্যন্ত একসঙ্গে আছেন।
দলটি তাদের প্রথম দুটি কনসার্ট করে কোনো নাম ছাড়াই। দ্বিতীয় কনসার্টের শেষে তারা দর্শকদের কাছ থেকে তাদের দলের নাম কী হতে পারে, তা জানতে চায়। তখন দর্শকদের মধ্য থেকে একজন ‘ফল আউট বয়’ নামটি প্রস্তাব করেন। ফল আউট বয় হলো ‘দ্য সিম্পসন্স’ নামক অ্যানিমেশন সিরিজের একটি চরিত্রের নাম। ২০০২ সালে দলটি তাদের প্রথম ডেমো নিজেরাই বের করে। একই বছর ২৮ মে তারা প্রজেক্ট রকেট নামক আরেক দলের সঙ্গে যৌথ ইপি বের করে। আপরাইজিং রেকর্ডস থেকে তা বের হয়।
ফল আউট বয় তাদের সাফল্য দেখা শুরু করে ২০০৫ সালের অ্যালবাম ফ্রম আন্ডার দ্য কর্ক ট্রি বের হওয়ার পর থেকে। এটা ছিল তাদের দ্বিতীয় অ্যালবাম। ২০০৩ সালে বের হওয়া তাদের প্রথম অ্যালবাম টেক দিস টু ইয়োর গ্রেভ-এর পরবর্তী অংশ হিসেবে দ্বিতীয় অ্যালবামটি বের হয়েছিল। দ্বিতীয় অ্যালবামটি অনেক পুরস্কার জয় করে ডাবল প্লাটিনাম হিসেবে স্বীকৃত হয়। শুধু আমেরিকাতেই ওই অ্যালবাম ২ দশমিক ৭ মিলিয়ন কপির বেশি বিক্রি হয়েছিল। এর পর থেকে দলটিকে আর পেছনে ফিরে তাকাতে হয়নি। একে একে পাঁচটি সফল অ্যালবাম বের করে তারা শ্রোতাদের মনে স্থায়ী আসন করে নেয়; যদিও তাদের কার্যক্রম ২০১০-১২ পর্যন্ত স্থগিত ছিল, তারা ২০১৩ সালে নতুন অ্যালবাম নিয়ে প্রত্যাবর্তন করেছে।
ক্লিন্ট ম্যাককে
ক্লিনটন জেমস "ক্লিন্ট" ম্যাককে (; জন্ম: ২২ ফেব্রুয়ারি, ১৯৮৩) ভিক্টোরিয়া প্রদেশে জন্মগ্রহণকারী অস্ট্রেলিয়ার ক্রিকেটার। বর্তমানে তিনি অস্ট্রেলিয়া জাতীয় ক্রিকেট দলের পক্ষ হয়ে একদিনের আন্তর্জাতিক এবং টেস্ট ক্রিকেট পর্যায়ে খেলছেন। দলে তিনি মূলতঃ ডানহাতি ফাস্ট-মিডিয়াম বোলারের ভূমিকায় অবতীর্ণ হন। ঘরোয়া প্রথম-শ্রেণীর ক্রিকেটে ভিক্টোরিয়ান বুশর‌্যাঞ্জার্স দলে খেলে থাকেন ক্লিন্ট ম্যাককে।
নভেম্বর, ২০০৬ সালে ভিক্টোরিয়ার পক্ষে অভিষেক ঘটে। ভিক্টোরিয়া দ্বিতীয় একাদশের পক্ষে ৬/৩৪ লাভ করায় একদিনের দলে খেলার সুযোগ পান। এমসিজিতে তাসমানিয়ার বিপক্ষে প্রথম খেলেন।
অস্ট্রেলিয়ার প্রধান বোলারদের আঘাতজনিত অনুপস্থিতির কারণে ৫ নভেম্বর, ২০০৯ তারিখে ভারতের বিপক্ষে একদিনের আন্তর্জাতিক ক্রিকেটে অভিষেক ঘটে তার। মেলবোর্ন ক্রিকেট গ্রাউন্ডে ৫ ফেব্রুয়ারি, ২০১২ তারিখে অনুষ্ঠিত খেলায় ২০ রানের বিনিময়ে ৪ উইকেট নিয়ে ভারতের বিরুদ্ধে ৬৫ রানে বিজয়ী হতে দলকে সহায়তা করেন। এছাড়াও, ২০১২ সালের কমনওয়েলথ ব্যাংক ত্রি-দেশীয় সিরিজে অস্ট্রেলিয়ার শিরোপা জয়েও তার ভূমিকা অপরিসীম ছিল। অ্যাডিলেড ওভালে অনুষ্ঠিত খেলায় শ্রীলঙ্কার ৫জন খেলোয়াড়কে আউট করেন ম্যাককে।
ডিসেম্বর, ২০০৯ তারিখে পার্থে অনুষ্ঠিত টেস্টে ওয়েস্ট ইন্ডিজের বিরুদ্ধে অভিষিক্ত হন। ২১ মে, ২০১০ তারিখে ইয়র্কশায়ার দলের দ্বিতীয় বিদেশী খেলোয়াড় হিসেবে দক্ষিণ আফ্রিকার হার্শেল গিবসের সাথে তিনিও অংশীদার হন। ৯ জানুয়ারি, ২০১১ তারিখে আইপিএলে মুম্বাই ইন্ডিয়ান্স দলে $১১০,০০০ মার্কিন ডলারের বিনিময়ে বিক্রিত হন।
১৪ সেপ্টেম্বর, ২০১৩ তারিখে ইংল্যান্ড সফরে কার্ডিফের সলেক স্টেডিয়ামে অনুষ্ঠিত ৪র্থ একদিনের আন্তর্জাতিকে স্বাগতিক ইংল্যান্ডের ইনিংসের প্রথম তিন ব্যাটসম্যান কেভিন পিটারসন, জোনাথন ট্রট এবং জো রুটকে আউট করে হ্যাট্রিক করেন।
ক্রিস মরিস
ক্রিস্টোফার হেনরি মরিস (; জন্ম: ৩০ এপ্রিল, ১৯৮৭) ট্রান্সভাল প্রদেশে জন্মগ্রহণকারী দক্ষিণ আফ্রিকার আন্তর্জাতিক ক্রিকেটার। দক্ষিণ আফ্রিকা দলে তিনি মূলত ডানহাতি ফাস্ট-মিডিয়াম বোলারের ভূমিকায় অবতীর্ণ হয়েছেন। এছাড়াও তিনি নীচের সারির ব্যাটসম্যানরূপে দলে গুরুত্বপূর্ণ অবদান রাখেন যার স্ট্রাইক রেট ১৭৫-এরও বেশী। প্রথম-শ্রেণীর ক্রিকেট ও লিস্ট এ ক্রিকেটে হাইভেল্ড লায়ন্স দলের হয়ে খেলেন। এছাড়াও, ইন্ডিয়ান প্রিমিয়ার লীগে রাজস্থান রয়্যালসের প্রতিনিধিত্ব করছেন ক্রিস মরিস।
২১ ডিসেম্বর, ২০১২ তারিখে নিউজিল্যান্ড দলের বিপক্ষে টুয়েন্টি২০ আন্তর্জাতিকে অভিষেক ঘটে মরিসের। ১৯ রানের বিনিময়ে ২ উইকেট নেয়ার পর আঘাতজনিত কারণে মাঠ ত্যাগ করতে বাধ্য হন তিনি।
পাকিস্তানের বিরুদ্ধে অনুষ্ঠিত ২০১৩ সালের আইসিসি চ্যাম্পিয়ন্স ট্রফি প্রতিযোগিতার মাধ্যমে ১০ জুন তারিখে একদিনের আন্তর্জাতিক ক্রিকেট খেলায় অভিষেক হয় তার।
২০১৩ সালের ইন্ডিয়ান প্রিমিয়ার লীগের নিলামে $৬২৫,০০০ ডলারের বিনিময়ে চেন্নাই সুপার কিংস দলে অন্তর্ভুক্ত হন। ২০১৪ সালে হাঁটুর গোড়ালীতে অস্ত্রোপচার করেন। সুস্থ হবার পর ২০১৪-১৫ মৌসুমে জোহানেসবার্গের লায়ন্স দলের সাথে খেলতে নামেন। ২০১৫ সালের আইপিএল নিলামে রাজস্থান রয়্যালস কর্তৃপক্ষ তাকে দলে অন্তর্ভুক্ত করেন। ১০ এপ্রিল, ২০১৫ তারিখে কিংস ইলাভেন পাঞ্জাবের বিপক্ষে তার অভিষেক হয়।
এশীয় তালবাতাসি
এশীয় তালবাতাসি (বৈজ্ঞানিক নাম: "Cyphiurus Balasiensis") বাতাসি প্রজাতির পাখি। তালগাছের জীবনের কারণে, প্রচলিত নাম ‘তালবাতাসি’। ‘আদম পাখি’ বা ‘আদম সুরত’ নামেও অনেক জায়গায় পরিচিত। এরা শহরের কেন্দ্রস্থলে তালজাতীয় গাছের পাতার ভেতরে থাকে ও বাসা করে। মাটিতে নামতে পারে না ও বসতে পারে না, তাই বাসার উপকরণ সংগ্রহ করে উড়ে উড়ে।
বাতাসিদের জীবন মূলত তালগাছকেন্দ্রিক। তালগাছের ঝুলন্ত পাতার ভেতরে বাসা করে। বাসাটা দেখতে হয় অনেকটা কোন্ আইসক্রিমের আকৃতির বা অতি সরু লম্বাটে চায়ের কাপের মত যার তলার দিকটা চাপা। বাসার বাইরের দিকে এরা নিজেদের শরীরের পালক বা কুড়িয়ে আনা অন্য কোনো পাখি বা মুরগির ফুলপালক নিজেদের মুখের আঠালো লালা দিয়েসেঁটে দেয়। বাসা লম্বায় নয় সেন্টিমিটার, ওজন চার থেকে সাত গ্রাম। গভীরতা চার-পাঁচ সেন্টিমিটার। গড় বেড় ১২ সেন্টিমিটার।
এরা দিনের প্রায় পুরো সময়টাই উড়ে উড়ে আনন্দ করে এবং খেলায় মাতে। খুবই আমুদে পাখি এরা। সব সময়ই গান গেয়ে চলে। আকাশে এরা দলবদ্ধভাবে নানা রকম খেলায় মাতে।
মেয়ে ও পুরুষ পাখি দেখতে একই রকম। এক নজরে ঘোলাটে বাদামি পাখি। ঠিক ডানার উপরিভাগ ঘন বাদামি। গলা-বুক-পেট ও ডানার তলা চকচকে বাদামি। চ্যাপ্টা ধরনের ছোট মাথা। ঠোঁট ও পা কালো। পায়ের নখ কাঁটার মতো ধারালো। শরীরের মাপ ১৩ সেন্টিমিটার। নলাকার লম্বাটে শরীর এদের। দুই পাখা মেললে ধনুকের মতো মনে হয়। উড়ার সময় সুন্দর ভাবে লেজ দোলায়। এরা দ্রুত উড়তে পারে ও হঠাৎ দিক বদল করতে পারে।
স্বামী-স্ত্রী দুজনে মিলে বাসা করে। ডিম হয় দু-তিনটি। ডিম টিকটিকির ডিমের সমান, তবে লম্বাটে। দুটি ডিমের ওজন দুই থেকে চার গ্রাম। রং সাদা। দুজনে মিলে পালা করে তা দেয়। ডিম ফোটে ১৬-১৯ দিনে। তালগাছ কম হলে অসুবিধা হয় এদের।
শেখ মনসুর
শেখ আল-মনসুর (১৭৩২ – ১৭৯৪) একজন চেচেন নেতা। ১৮শ শতাব্দীতে ককেসাস অঞ্চলে ক্যাথেরিন দ্য গ্রেট পরিচালিত সাম্রাজ্যবাদী আগ্রাসনের বিরুদ্ধে সংঘটিত সংগ্রামে তিনি নেতৃত্ব দেন। চেচেন জনগণের কাছে তিনি একজন জাতীয় বীর হিসেবে বিবেচিত হন।
সানজা নদীর নিকটবর্তী আউল অঞ্চলে শেখ মনসুর জন্মগ্রহণ করেন। তাকে উশুরমা নাম দেয়া হয়। পরবর্তীতে তিনি শেখ মনসুর নামে পরিচিত হয়ে উঠেন। দাগেস্তানে নকশবন্দিয়া সুফি তরিকায় শিক্ষা লাভের পর তিনি চেচনিয়ায় ফিরে আসেন।
১৭৮৪ সালে শেখ মনসুর উত্তর ককেশাসে রুশ আগ্রাসনের ব্যাপারে ক্ষুব্ধ হয়ে উঠেন। তিনি রাশিয়ার বিরুদ্ধে জিহাদ ঘোষণা করেন। চেচেন জনগণকে তিনি বেশ কিছু পৌত্তলিক প্রথা বাদ দিতে এবং একই সাথে ধূমপান বন্ধ করা ও ইসলামি শরিয়া আইন অনুসরণ করে প্রথাগত আইন বাদ দিতে নির্দেশ দেন। তিনি ইসলামি ঐক্য ধরে রাখতে বলেন। তবে প্রাচীন প্রথা, রীতির অধীনে বাস করা লোকদের মধ্যে একাজ সহজ ছিল না। দাগেস্তানের মত চেচনিয়ায়, বিশেষত পার্বত্য অঞ্চলগুলোতে ইসলামি ঐতিহ্য শক্ত অবস্থানে ছিল না। এরপরও তার জিহাদের ডাক বিভিন্ন গোত্রের মধ্যে একতা বন্ধনের একটি প্রচেষ্টা ছিল।
১৭৮৫ সালে শেখ মনসুর ও তার যোদ্ধারা সানজার যুদ্ধে অগ্রসরমান একটি রুশ সেনাদলকে পরাজিত করেন। রুশ কমান্ডার কর্নেল পিয়েরিসহ ৬০০ এরও বেশি সৈন্য এই যুদ্ধ মারা যায়। এরপর শেখ মনসুর প্রতিরোধ যোদ্ধাদের নিয়ে দাগেস্তান থেকে কাবরাডা অগ্রসর হন। তার অধিকাংশ যোদ্ধারাই দাগেস্তানি এবং চেচেন বংশোদ্ভূত ছিল। ১৭৮৫ এর ডিসেম্বর পর্যন্ত তাদের সংখ্যা ১২০০০ এ পৌছায়। রুশ অঞ্চলে প্রবেশের চেষ্টা করার সময় তিনি পরাজয়ের সম্মুখীন হন ফলে তার কিযলায়ার দুর্গ দখলের চেষ্টা ব্যর্থ হয়।
এরপর রুশ জনগণ তাদের বসতিগুলোর প্রতিরোধ ক্ষমতা মজবুত করে তোলে। রুশ সম্রাজ্ঞী ক্যাথরিন দ্য গ্রেট তার সৈন্যবাহিনীকে জর্জিয়া থেকে তেরেক নদীর দিকে সরিয়া আনেন। ১৭৮৬ সালে রুশ সৈন্যরা নবনির্মিত ভ্লাদিকাভকাজ দুর্গ ত্যাগ করে চলে আসে। ১৮০৩ সাল পর্যন্ত এ দুর্গ তারা নিজেদের আয়ত্তে আনতে সক্ষম হয়নি। ১৭৮৭-১৭৯১ সময়কালে রুশ-তুর্কি যুদ্ধ চলাকালিন সময় শেখ মনসুর আদিগেয়া চলে যান। রুশদের বিরুদ্ধে লড়াইয়ে তিনি আদিগ ও নোগাই জনগণকে নেতৃত্ব দেন। কিন্তু তারা বেশ কয়েকবার পরাজিত হয়।
১৭৯১ সালের জুন শেখ মনসুর কৃষ্ণ সাগরের তীরবর্তী অঞ্চলে আনাপার তুর্কি দুর্গ থেকে গ্রেপ্তার হন। এরপর তাকে সাংক্‌ত পিতেরবুর্গ আনা হয়। তিনি যাবজ্জীবন কারাদন্ডে দন্ডিত হন। ১৭৯৪ সালের এপ্রিলে তিনি শ্লিসেলবার্গ দুর্গে মৃত্যুবরণ করেন।
কলিন ইনগ্রাম
কলিন আলেকজান্ডার ইনগ্রাম (; জন্ম: ৩ জুলাই, ১৯৮৫) কেপ প্রদেশে জন্মগ্রহণকারী দক্ষিণ আফ্রিকা দলের আন্তর্জাতিক ক্রিকেটার। দলের অন্যতম ব্যাটিং স্তম্ভ তিনি। ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেছিলেন কলিন ইনগ্রাম। বর্তমানে তিনি ওয়ারিয়র্স দলের পক্ষ হয়ে ঘরোয়া ক্রিকেটে খেলছেন।
চৌদ্দ বছর বয়সে দলে অভিষিক্ত হয়ে উচ্চ বিদ্যালয়ের সময়কালে খেলেছেন। এরপর ইস্টার্ন কেপের উডরিজ কলেজে অধ্যয়নকালীন তিনি সেরা ক্রিকেটার ছিলেন। কলেজের পাঁচ বছরের তিন বছরই দলকে নেতৃত্ব দিয়েছেন। প্রাদেশিক ক্রিকেটে ইস্টার্ন প্রভিন্স দলে খেলেন। এছাড়াও, দক্ষিণ আফ্রিকান স্কুল টিমে খেলার জন্যও নির্বাচিত হয়েছিলেন। ২০০৪ সালে ফ্রি স্টেট বিশ্ববিদ্যালয়ের শিক্ষা বৃত্তি লাভ করেন। ঐ সময়েও সফলভাবে বিশ্ববিদ্যালয়ের দলে খেলেছেন।
ইস্টার্ন কেপে খেলার সময়ই ইনগ্রামের উজ্জ্বল প্রতিভার স্ফূরণ ঘটতে শুরু করে। ব্যাটিংয়ে উদ্বোধন করতে নেমে আক্রমণাত্মক ভঙ্গীমায় খেলেন। কলম্বোয় অনুষ্ঠিত ত্রি-দেশীয় সিরিজে পাকিস্তান এ দলের বিপক্ষে ১১১ বলে ৮৫ রান করেন।
২০১০ সালে সফরকারী জিম্বাবুয়ে দলের বিপক্ষে টুয়েন্টি২০ আন্তর্জাতিকে অভিষেক ঘটে ইনগ্রামের। দুই খেলায় তিনি মাত্র ৩ ও ১২ রান করলেও তার দল উভয় খেলাতেই বিজয়ী হয়েছিল। এরপর একদিনের আন্তর্জাতিকে অভিষিক্ত হয়ে বিশ্বের ৬ষ্ঠ ও প্রথম দক্ষিণ আফ্রিকান হিসেবে অভিষেকে সেঞ্চুরি করে সবিশেষ কৃতিত্ব দেখান।
সাকা হাফং
ত্ল্যাং ময় (বম: সুন্দর চূড়া), মোদক টং বাংলাদেশের একটি পাহাড়চূঁড়া। চূঁড়াটিকে অনেক সময় বাংলাদেশের সর্বোচ্চ বিন্দু হিসেবে বিবেচনা করা হয়। এর উচ্চতা ১,০৫২ মিটার (৩,৪৫১ ফুট)। বাংলাদেশ-মায়ানমার সীমান্তে চূড়াটি অবস্থিত।
আনুষ্ঠানিকভাবে ত্লাংময়কে বাংলাদেশের সর্বোচ্চ চূড়া হিসেবে ঘোষণা করা হয়নি। কিন্তু সাম্প্রতিক তথ্য-উপাত্তের ভিত্তিতে বলা যায়, সম্ভবত এর চেয়ে বেশি উচ্চতার আর কোন চূড়া বাংলাদেশে নেই। চূড়াটি ২০০৫ সালে সর্বপ্রথম আরোহন করেন ইংরেজ পর্বতারোহী জিং ফুলেন। সেসময় তিনি চূঁড়াটির উচ্চতা নির্ণয় করেন ১,০৬৪ মিটার আর অবস্থান দেখান 21°47′11″উ. 92°36′36″পূ. / 21.78639°উ. 92.61°পূ.। তাঁর দেখানো এ অবস্থান রাশিয়া নির্মিত ভৌগোলিক মানচিত্রে এর অবস্থানের সাথে হুবহু মিলে যায়। ২০০৭ সালে প্রথম বাংলাদেশী দল ত্লাংময় আরোহন করেন। ইয়াহিয়া খানের নেতৃত্বে সেই দলে ছিলেন দেশের এভারেস্ট আরোহনকারী পর্বতারোহী সজল খালেদ। মূলত সেই সময় থেকে পরিচিত হয়ে উঠে ত্লাংময় নামটি। ২০১১ খ্রিস্টাব্দে দুটি অভিযাত্রিক দল সাকা হাফং-এর উচ্চতা নির্ণয় করেন ৩,৪৮৮ ও ৩,৪৬১ ফুট। বাংলাদেশের স্বীকৃত সর্বোচ্চ চূড়া কেওক্রাডঙের (৩,১৭২ ফুট) চেয়ে এর উচ্চতার সকল পাঠই অনেক বেশি।
.এএফ
.এএফ () আফগানিস্তানের জন্য ইন্টারনেট প্রদত্ত কাউন্ট্রি কোড টপ লেভেল ডোমেইন ও রাষ্ট্রীয় সংকেত এবং ডোমেইন সাফিক্স। ডোমেইন নিবন্ধন বিভিন্ন বিষয়শ্রেণীর উপর ভিত্তি করে সরাসরি দ্বিতীয় ও তৃতীয় লেভেল থেকে দেওয়া হয়। দ্বিতীয় লেভেল সবার জন্য উন্মুক্ত কিন্তু নিবন্ধনের খরচ অনেক বেশি।
.এই
.এই হল সংযুক্ত আরব আমিরাতের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এর নিয়ন্ত্রক সংস্থা এইডিএ যা সংযুক্ত আরব আমিরাত টেলিকমিউনিকেশন রেগুলেটরি কর্তৃপক্ষের একটি অংশ।
২০ অক্টোবর, ২০১০ পর্যন্ত ১৬টি স্বীকৃত নিবন্ধনকারী রয়েছে।
.এজি
.এজি এন্টিগুয়া ও বার্মোডার জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স।
নিবন্ধন শুরু হয় সরাসরি দ্বিতীয় লেভেল অথবা তৃতীয় লেভেল থেকে .কম.এজি, .ওআরজি.এজি, .নেট.এজি, অথবা .এনওএম.এজি থেকে। কে নিবন্ধন করতে পারবে ও কে পারবেনা এমন ধরাবাধা কোন নীতিমালা নেই।
.এআই
.এই হল অ্যাঙ্গোলার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি সরাসরি অ্যাঙ্গোলার সারকার নিয়ন্ত্রন করে থাকে।
অফ.এআই, কম.এআই, নেট.এআই এবং ওআরজিএআই ব্শ্বিব্যপী অণুমিত কিন্তু ব্যবহার সীমিত। সেপ্টেম্বর ১৫, ২০০৯ থেকে দ্বিতীয় স্তরের নিবন্ধন সাড়া বিশ্বের যে কারো জন্য উন্মক্ত।
হুইজ.এআই এর নিবন্ধিত ব্যবহারকারী হতে হলে $১০০ ইউএসডি ফি দিতে হয়। প্রতি দুই বছর পর পর ডোমেইন নামের জন্য $১০০ ডলার করে দিতে হয়। আবেদন সাধারনত ঠিকানা ফ্যাক্স ও ক্রেডিট কার্ডের তথ্য নিশ্চিত হওয়ার পর সফল বলে গণ্য করা হয়। টাকা জমা দেওয়ার পর আবেদন প্রক্রিয়া সফল হতে তিন মাস সময় লাগে।
কৃত্রিম বুদ্ধিমত্তা (এআই) প্রসারিত হওয়ার ফলে কিছু কিছু কম্পানি আর্টিফিসিয়াল ইন্টিলিজেন্স সফ্টয়্যার প্রকাশ করার জন্য ডোমেইন নামের জন্য আবেদন করে থাকে। এর একটি উদাহরন হল, টেম্পো এআই “স্মার্ট ক্যালেন্ডার” যার প্রধান ডোমেইন হল টেম্পো.এআই।
গোলাম মোস্তফা খান
গোলাম মোস্তফা খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
গোলাম মোস্তফা খানের পৈতৃক বাড়ি ব্রাহ্মণবাড়িয়া জেলার কসবা উপজেলার কুটি গ্রামে। তাঁর বাবার নাম গোলাম পাঞ্জত আলী এবং মায়ের নাম রাহেলা খাতুন। তাঁর স্ত্রীর নাম জ্যোস্না বেগম। তাঁদের পাঁচ মেয়ে, দুই ছেলে।
পাকিস্তান সেনাবাহিনীর মেডিকেল কোরে চাকুরি করতেন গোলাম মোস্তফা খান। তিনি কর্মরত ছিলেন পাকিস্তানে। ১৯৭০ সালের শেষ থেকে ছুটিতে ছিলেন। মার্চ মাসের মাঝামাঝি ছুটি শেষ হওয়ার পর পাকিস্তানে যাওয়ার অপেক্ষায় ঢাকা সেনানিবাসের ট্রানজিট ক্যাম্পে ছিলেন। ২৫ মার্চের পর আটক করা হয় তাঁকে। কিছুদিন পর পাকিস্তান সেনা কর্তৃপক্ষ তাঁকেসহ আটক আরও অনেক বাঙালি সেনাদের ট্রেনযোগে রংপুর সেনানিবাসে পাঠায়। পথিমধ্যে এক স্টেশনে ট্রেন বিরতি দিলে তিনিসহ কয়েকজন প্রহরারত পাকিস্তানি সেনাদের ফাঁকি দিয়ে পালিয়ে যান। পরে জামালপুর সীমান্ত দিয়ে ভারতে গিয়ে মুক্তিযুদ্ধে যোগ দেন। তিনি মুক্তিবাহিনীর ‘জেড’ ফোর্সে অন্তর্ভুক্ত হন।
১৯৭১ সালের ৩১ জুলাই ভারত-বাংলাদেশ সীমান্তে জামালপুর জেলার বকশিগঞ্জ উপজেলার অন্তর্গত কামালপুর এলাকায় ছিল পাকিস্তান সেনাবাহিনীর শক্ত ঘাঁটি। সেখানে চারপাশে ছিল বাংকার। কাঁটাতার দিয়ে ঘেরা ছিল ঘাঁটি। বিছানো ছিল অসংখ্য মাইন ও বুবিট্র্যাপ। এ ছাড়া কয়েকটি গাছের ওপরে ছিল পর্যবেক্ষণ পোস্ট। বৃষ্টি আর ঘোর অন্ধকারের মধ্যে গোলাম মোস্তফা খানসহ মুক্তিযোদ্ধারা আক্রমণের প্রস্তুতি নেন। তাঁরা ছিলেন দুটি দল (কোম্পানি) এবং কয়েকটি উপদলে (প্লাটুন ও সেকশন) বিভক্ত। তাঁদের লক্ষ্য ছিল পাকিস্তান সেনাবাহিনীর সীমান্তঘাঁটি আক্রমণ করে সেখান থেকে তাদের উচ্ছেদ করা।
গোলাম মোস্তফারা নিঃশব্দে এফইউপিতে (ফর্মি আপ প্লেস) সমবেত হন। এর একটু দূরেই ছিল পাকিস্তান সেনাবাহিনীর ঘাঁটি। তাঁদের সমন্বিত আক্রমণে পাকিস্তান সেনাবাহিনীর অগ্রবর্তী প্রতিরক্ষায় ফাটল ধরে। এর পর পাকিস্তানিরা দ্বিতীয় প্রতিরক্ষা লাইনের শেলপ্রুফ বাংকারে অবস্থান নিয়ে মুক্তিযোদ্ধাদের ওপর ব্যাপক গোলাবর্ষণ শুরু করে। পাকিস্তান সেনাবাহিনীর দ্বিতীয় প্রতিরক্ষা লাইনের বাইরে একটি গাছের ওপর ছিল তাদের সুরক্ষিত গোপন পর্যবেক্ষণ পোস্ট। সেখান থেকে দু-তিন পাকিস্তানি সেনা মুক্তিযোদ্ধাদের অবস্থান সম্পর্কে বাংকারে খবর পাঠায়। তাদের দেওয়া তথ্যের ভিত্তিতে পাকিস্তানিরা গোলাবর্ষণ শুরু করে। এটা গোলাম মোস্তফা খানসহ মুক্তিযোদ্ধারা প্রথমে বুঝতে না পারলেও তাঁদের এক সহযোদ্ধা সেটি দেখতে পেয়ে তাঁকে জানান। গোলাম মোস্তফা খানের কাছে ছিল এলএমজি। তিনি এলএমজি নিয়ে হামাগুড়ি দিয়ে পর্যবেক্ষণ পোস্টের কাছে যান এবং আক্রমণ করেন। তাঁর এলএমজির ব্রাশফায়ারে পর্যবেক্ষণ পোস্ট ধ্বংস ও পাকিস্তানি সেনারা নিহত হয়। এর ফলে পাকিস্তান সেনাবাহিনীর পাল্টা আক্রমণের তীব্রতা কমে যায়। সেদিন যুদ্ধে মুক্তিযোদ্ধারা পাকিস্তান সেনাবাহিনীর দুর্ভেদ্য প্রতিবন্ধকতা সাহসিকতার সঙ্গে পার হয়ে মূল প্রতিরক্ষায় ঢুকে যান। গোলাম মোস্তফা খানের অনেক সহযোদ্ধা মাইন ও গুলির আঘাতে মাটিতে লুটিয়ে পড়েন।
.এএল
.এএল হল আলবেনিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আলবেনিয়ার ইলেক্ট্রনিক ও পোস্টাল যোগাযোগ কর্তৃপক্ষ (একেইপি) এটি নিয়ন্ত্রন করে থাকে। শুধুমাত্র আলবেনিয়ার নাগরিক ও আলবেনিয়া ভিত্তিক কম্পানি গুলো .এএল ডোমেইন নাম নিবন্ধনের সুযোগ পায়। বিদেশীরা বিভিন্ন প্রক্সি-রেজিস্ট্রার বা বিশ্বস্ত হোস্ট (যেমনঃ হোস্ট.এএল বা ডট.এএল) এর কাছ থেকে নিবন্ধনের সুযোগ পায়।
পূর্বে সরাসরি .এএল এর অধীনে অথবা সরাসরি দ্বিতীয় স্তরে নিবন্ধনের সুযোগ ছিলনা কিন্তু সরাসরি .এএল এর অধীনে কিছু ডোমেইন নাম ছিল যেমন, ইউনিটি.এএল (uniti.al), তিরানা.এএল (tirana.al), সোরোস.এএল (soros.al), ইউপিটিএএল (upt.al) ও ইনিমা.এএল (inima.al)।
তৃতীয় স্তরের নিবন্ধন সাধারনত দ্বিতীয় স্তরের অধীনে করা যায় কিন্তু স্রামপ্রতিক সময়ে সরাসরি .এএল এর অধীনে অনেক ডোমেইন নাম দেখা যায়।
.এএল এর সরাসরি কোন হুইজ সার্ভার নেই। ডোমেইন নাম খালি আছে কিনা তা দেখার জন্য https://web.archive.org/web/20141028114412/http://www.akep.al/en/kerkoni-domain এই সাইটটি ব্যবহার করতে হয়।
পিট্টা (গণ)
পিট্টা ("Pitta") Pittidae (পিটিডি) গোত্রের অন্তর্গত একটি গণ। মোট ১৫টি প্রজাতি এ গণের অন্তর্ভুক্ত। আফ্রিকা, দক্ষিণ এশিয়া, পূর্ব এশিয়া, দক্ষিণ-পূর্ব এশিয়া, নিউগিনি, সলোমন দ্বীপপুঞ্জ ও অস্ট্রেলিয়া জুড়ে এরা বিস্তৃত। পূর্বে এ গণটিকে এর গোত্রের একমাত্র গণ হিসেবে গণ্য করা হত। পরবর্তীতে ২০০৬ সালে বৈজ্ঞানিক গবেষণার ভিত্তিতে এ গণটি ভেঙে নতুন দু'টি গণ "হাইড্রর্নিস" ও "ইরিথ্রোপিট্টা"-এর সৃষ্টি হয়। এ তিনটি গণের সব সদস্যই শুমচা নামে পরিচিত।
লিঙ্কসিস
লিঙ্কসিস একটি হোম এবং স্মল অফিস নেটওয়ার্কিং পণ্যের ব্র্যান্ড। এটি ১৯৮৮ সালে প্রতিষ্ঠিত হয়। ২০০৩ সালে এটি সিসকো দ্বারা অধিকৃত হয়। ২০১৩ সালে সিসকো এটি বেলকিনের কাছে বিক্রি করে দেয়। লিঙ্কসিসের পণ্যের মধ্যে রয়েছে ব্রডব্যান্ড এবং ওয়্যারলেস রাউটার, ইথারনেট সুইচিং, ভিওআইপি সরঞ্জাম, ওয়্যারলেস ইন্টারনেট ভিডিও ক্যামেরা, নেটওয়ার্ক স্টোরেজ সিস্টেমস।
ক্যালিফোর্নিয়ার আরভিনে ১৯৮৮ সালে লিঙ্কসিস প্রতিষ্ঠিত হয়। ১৯৯৯ সালে লিঙ্কসিস প্রথম ফাস্ট ইথারনেট পিসিএমসিআইএ কার্ড বাজারে আনে। ২০০০ সালে এটি প্রথম সিম্পল নেটওয়ার্ক ম্যানেজমেন্ট প্রটোকল এবং কোয়ালিটি অব সার্ভিস সহ ৮ পোর্টের রাউটার আনে।
২জি
২জি () দ্বিতীয় প্রজন্ম তার বিহীন নেটওয়ার্ক। এই ব্যবস্থাতে ডিজিটাল তারবিহীন মোবাইল যোগাযোগের ক্ষেত্রে প্রতি সেকেন্ডে ২৮'৮ কিলোবিট হারে তথ্য আদানপ্রদান সঙ্ক্রান্ত সেবা দেয়া সম্ভব হয়। ১৯৯১ সালে ফিনল্যান্ডের রেডিওলিনজা নামক একটি জিএসএম অপারেটর সর্বপ্রথম ব্যাবসায়িকভাবে এবং জিএসএম স্টেন্ডার্ডে ২ জি তারবিহীন নেটওয়ার্ক চালু করেছিল। সেই সময়ে এধরনের প্রযুক্তি অন্যান্য প্রযুক্তি অপেক্ষা ২জি তিনটি দিক দিয়ে এগিয়েছিল। এ বাড়তি সুবিধাগুলো নিম্নরুপ:
২জি চালু হওয়ার পূর্বের বিদ্যমান মোবাইল টেলিফোন সিস্টেমকে ইতিহাস হিসেবে ১জি হিসেবে উপাদি দিয়ে দেয়া হয়। ১জি নেটওয়ার্কে রেডিও সিগনাল ছিল অ্যানালগ অন্যদিকে ২জি নেটওয়ার্কে ব্যবহৃত হয়েছিল ডিজিটাল পদ্ধতি। তবে তখন উভয় নেটওয়ার্কই তখন রেডিও টাওয়ারের সাথে যোগাযোগের ক্ষেত্রে ডিজিটাল সিগনাল ব্যবহার করতো।
বহুবিদ এবং জটিল ব্যবহাররের ধরনের উপর নির্ভর করে ২জি প্রযুক্তি সমূহকে দুটি ভাগ করা যায়। যথা-
নিম্নে প্রধান ২জি প্রযুক্তিগুলো তুলে ধরা হলো:
বেলকিন
বেলকিন ইন্টারন্যাশনাল, ইনকর্পোরেটেড একটি কনজিউমার ইলেক্ট্রনিক্স নির্মাতা। এর পণ্যের মধ্যে রয়েছে রাউটার, সার্জ প্রোটেক্টর, নেটওয়ার্ক সুইচ, ইউএসবি এবং কম্পিউতার নেটওয়ার্ক হাব ক্যাবল, কেভিএম সুইচ প্রভৃতি। ২০১৩ সালে বেলকিন লিঙ্কসিসকে কিনে নেয়।
১৯৮৩ সালে ক্যালিফোর্নিয়ায় বেলকিন প্রতিষ্ঠিত হয়।
জাইদ বিন হুসাইন
প্রিন্স জাইদ বিন হুসাইন (আরবি : الأمير زيد بن الحسين ) (ফেব্রুয়ারি ২৮, ১৮৯৮ – অক্টোবর ১৮, ১৯৭০) ছিলেন আল-হাশিম রাজবংশের সদস্য। তিনি ১৯৫৮ সাল থেকে শুরু করে আমৃত্যু ইরাকের রাজপরিবারের প্রধান ছিলেন।
প্রিন্স জাইদ ছিলেন হেজাজের বাদশাহ হুসাইন বিন আলী ও তার তৃতীয় স্ত্রী আদিলা খানুমের একমাত্র সন্তান। তিনি ঘালাতা সেরাই কলেজ, কনস্টান্টিনোপল কলেজ ও অক্সফোর্ডের বালিওল কলেজে শিক্ষালাভ করেন।
১৯১৬ – ১৯১৯ সময়কালে তিনি উত্তরাঞ্চলের আরব সেনাবাহিনীর কমান্ডার ছিলেন। ১৯১৮ সালে টমাস এডওয়ার্ড লরেন্স খন্ডিত সিরিয়ার বাদশাহ হিসেবে তার নাম প্রস্তাব করেন। ফরাসি শাসনের সময় তিনি ১৯২৩ সালে ইরাকি ক্যাভালরিতে দায়িত্বপ্রাপ্ত হন এবং কর্নেল হিসেবে পদোন্নতি পান।
জাইদ ১৯৩০ এর দশকে বার্লিন ও আঙ্কারায় এবং ১৯৫০ এর দশকে লন্ডনে ইরাকি রাষ্ট্রদূতের দায়িত্বপ্রাপ্ত হন।
জেনারেল মুহাম্মদ নজিব আর-রুবাই কর্তৃক দ্বিতীয় ফয়সালের হত্যাকান্ডের পর ১৯৫৮ সালের ১৪ জুলাই প্রিন্স জাইদ ইরাকের রাজ পরিবারের প্রধান হন। জাইদ ছিলেন দ্বিতীয় ফয়সালের পূর্বসূরি ও দাদা প্রথম ফয়সালের সৎভাই। জেনারেল নাজিব ইরাককে প্রজাতন্ত্র ঘোষণা করেন। অভ্যুত্থানের সময় জাইদ লন্ডনে রাষ্ট্রদূতের দায়িত্ব পালন করছিলেন এবং এরপর তিনি ও তার পরিবার লন্ডনে বসবাস করতে থাকেন।
প্রিন্স জাইদ ১৯৭০ সালের ১৮ অক্টোবর প্যারিসে মৃত্যুবরণ করেন। আম্মানের রাঘাদান প্রাসাদের রাজকীয় গোরস্থানে তাকে দাফন করা হয়। তার পুত্র প্রিন্স রাদ ইরাকি রাজকীয় পরিবারের প্রধান হিসেবে তার স্থলাভিষিক্ত হন।
১৯৩৩ সালের নভেম্বর এথেন্সে তিনি প্রিন্সেস ফাহরেলনিসা জাইদকে বিয়ে করেন। তাদের একটি পুত্রসন্তান ছিলঃ
.একিউ
.একিউ হল অ্যান্টার্কটিকার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি শুধুমাত্র সে সকল সংস্থা বা ব্যাক্তিকে দেওয়া হয় যারা অ্যান্টার্কটিকায় ও দক্ষিণ মহাসাগর এলাকায় সশরীরে উপস্থিত থেকে বিভিন্ন কাজ পরিচালনা করে। এই ডোমেইন নামটি অকল্যান্ড, নিউজিল্যান্ড থেকে মোট ও এসোসিয়েটস এর পিটার মোট নিয়ন্ত্রন করে থাকেন।
এখানকার ইন্টারনেট সংযোগ স্যাটেলাইট বা স্যাটেলাইট সাপোর্টেড কোন ডিভাইসের মাধ্যমে প্ররিচালিত হয়। অস্ট্রেলিয়া সরকারের হেয়ার্ড আইল্যান্ডের অফিসিয়াল ওয়েবসাইট ঠিকানা হল হেয়ার্ডআইল্যান্ড.একিউ।
.এএম
.এএম হল আর্মেনিয়ার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
.এএম নিয়ন্ত্রন করে আইএসওসি-এএম যা ইন্টারনেটের একটি স্থানীয় গোষ্ঠী।
ইরিথ্রোপিট্টা
ইরিথ্রোপিট্টা ("Erythropitta") Pittidae (পিটিডি) গোত্রের অন্তর্গত একটি গণ। মোট ৬টি প্রজাতি এ গণের অন্তর্ভুক্ত। সবগুলো প্রজাতিই দক্ষিণ-পূর্ব এশিয়ায় বিচরণ করে, কেবল একটির বিচরণ অস্ট্রেলিয়া পর্যন্ত বিস্তৃত। পূর্বে এ গণের সদস্যগুলো পিট্টা গণের অন্তর্ভুক্ত ছিল। পরবর্তীতে ২০০৬ সালে বৈজ্ঞানিক গবেষণার ভিত্তিতে এ পিট্টা গণটি ভেঙে নতুন দু'টি গণ "হাইড্রর্নিস" ও "ইরিথ্রোপিট্টা"-এর সৃষ্টি হয়। এ তিনটি গণের সব সদস্যই শুমচা নামে পরিচিত।
হাইড্রর্নিস
হাইড্রর্নিস ("Hydrornis") Pittidae (পিটিডি) গোত্রের অন্তর্গত একটি গণ। মোট ১৩টি প্রজাতি এ গণের অন্তর্ভুক্ত। সবগুলো প্রজাতিই দক্ষিণ-পূর্ব এশিয়ায় বিচরণ করে। পূর্বে এ গণের সদস্যগুলো পিট্টা গণের অন্তর্ভুক্ত ছিল। পরবর্তীতে ২০০৬ সালে বৈজ্ঞানিক গবেষণার ভিত্তিতে এ পিট্টা গণটি ভেঙে নতুন দু'টি গণ "হাইড্রর্নিস" ও "ইরিথ্রোপিট্টা"-এর সৃষ্টি হয়। এ তিনটি গণের সব সদস্যই শুমচা নামে পরিচিত।
বাংলাদেশ সমরাস্ত্র কারখানা
বাংলাদেশ সমরাস্ত্র কারখানা বাংলাদেশ সেনাবাহিনীর সর্ববৃহত সামরিক কারখানা। এটি গাজীপুরে অবস্থিত। এখানে বাংলাদেশ সেনাবাহিনীর জন্য অস্ত্র, গোলাবারুদ, এবং অন্যান্য সরঞ্জাম তৈরি করা হয়।
১৯৭০ সালে এটির উদ্বোধন করা হয়। যদিও ১৯৭১ সালে বাংলাদেশের স্বাধীনতা যুদ্ধের সময় এটির যথেষ্ট ক্ষতি হয়, এরপর এটির ক্ষমতা পুনঃস্থাপন এবং প্রসারিত করা হয়।
প্রাথমিক পর্যায়ে এখানে প্রযুক্তির মেশিন সেট করা, যন্ত্রপাতি এবং সমর্থন সুবিধা চীন থেকে আনা হয়, কিন্তু পরে অস্ট্রিয়া, অস্ট্রেলিয়া, বেলজিয়াম, জার্মানি ও ইতালি থেকে ধীরে ধীরে প্রযুক্তি যোগ করা হয়। এটি এখন উত্পাদনের জন্য শিল্প কম্পিউটারাইজড নিয়ন্ত্রিত প্রসেস/সিস্টেমের প্রযুক্তি ব্যবহার করে।
এটি বর্তমানে নিম্নলিখিত কারখানা পরিচালনা করে।
কাইল মিলস
কাইল ডেভিড মিলস (; জন্ম: ১৫ মার্চ, ১৯৭৯) অকল্যান্ডে জন্মগ্রহণকারী সাবেক নিউজিল্যান্ডীয় ক্রিকেটার। ডানহাতি পেস বোলার হিসেবে নিউজিল্যান্ড ক্রিকেট দলে খেলেছেন। একদিনের আন্তর্জাতিক ক্রিকেটে দ্রুতলয়ে রান নেয়ার ক্ষেত্রে তার বেশ সুনাম রয়েছে। ২০০৯ সালের অক্টোবর মাসে তিনি রিলায়েন্স মোবাইল আইসিসি ওডিআই বোলিং র‌্যাঙ্কিংয়ে শীর্ষ স্থানে ছিলেন।
১০ জুন, ২০০৪ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে মিলসের। ফেব্রুয়ারি, ২০০৭ সালে গুরুতরভাবে আহত হওয়ার প্রেক্ষাপটে ২০০৭ বিশ্বকাপ ক্রিকেট থেকে নিজেকে সড়িয়ে নিতে বাধ্য হন। প্যাটেলার অপারেশন শেষে শারীরিক সক্ষমতার বিচারে নভেম্বর/ডিসেম্বর, ২০০৭ সালে দলের সাথে দক্ষিণ আফ্রিকা সফরে যান। টেস্ট দলে অন্তর্ভুক্ত হয়ে পেটের পীড়াজনিত কারণে দ্বিতীয় ও চূড়ান্ত টেস্ট থেকে দূরে সড়ে যান। সুস্থ হয়ে তিন ম্যাচের ওয়ানডে সিরিজ খেলেন ও সর্বোচ্চ উইকেট সংগ্রহকারী হন। তন্মধ্যে নিজস্ব সেরা ৫/২৫ লাভ করেন। ২-১ ব্যবধানে দল সিরিজ হারলেও মিলস ম্যান অব দ্য সিরিজ নির্বাচিত হন।
ইন্ডিয়ান প্রিমিয়ার লীগে শেন বন্ডের চুক্তিবদ্ধতাজনিত অনুপস্থিতির কারণে একদিনের আন্তর্জাতিক দলে তার ঠাঁই হয়। ২০০৯ সালের আইসিসি বিশ্ব টুয়েন্টি২০ প্রতিযোগিতায় খেলেন তিনি। এছাড়াও তিনি দক্ষিণ আফ্রিকায় অনুষ্ঠিত ২০০৯ সালের আইসিসি চ্যাম্পিয়ন্স ট্রফিতে দলকে ফাইনালে নিয়ে যেতে বিরাটভাবে সহায়তা করেন। কিন্তু চূড়ান্ত খেলায় তার দল অস্ট্রেলিয়ার কাছে হেরে যায়।
নিউজিল্যান্ডের পরবর্তী ওডিআই সিরিজে আবুধাবিতে অনুষ্ঠিত খেলায় পাকিস্তানকে ২-১ ব্যবধানে পরাজিত করে তার দল। কিন্তু আউটের জন্যে অতিরিক্ত আবেদন এবং অশালীন ভাষা প্রয়োগ করায় তাকে ম্যাচ ফি’র ২০ শতাংশ অর্থ জরিমানা গুণতে হয়।
১ এপ্রিল, ২০১৫ তারিখে সর্বস্তরের ক্রিকেট থেকে অবসর নেয়ার ঘোষণা দেন তিনি।
ইউক্যালিপটাস
ইউক্যালিপটাস () Myrtaceae পরিবারের একটি গণের নাম এটি মূলত একটি কাঠের গাছ যা প্রকৃতিগত ভাবে অষ্ট্রেলিয়ায় পাওয়া যায়। যদিও এর আবহাওয়াগত অভিযোজন ক্ষমতার কারণে প্রায় সব মহাদেশেই দেখতে পাওয়া যায়। সারা বিশ্বে ইউক্যালিপটাসের প্রায় ৭০০ প্রজাতি আছে তবে পাপুয়া নিউ গিনি ও ইন্দোনেশিয়া পর্যন্ত এর প্রাকৃতিক ভাবে বিস্তার রয়েছে। পৃথিবীর সর্বত্র ছড়িয়ে ছিটিয়ে আছে এর মাত্র ১৫টি প্রজাতি চালু করা উদ্ভিদ হিসেবে। দ্রুতবর্ধনশীলতা এবং অভিযোজন ক্ষমতার কারনে এটি অনেক দেশেই কাঠের গাছ হিসেবে জনপ্রিয়তা পেয়েছে যদিও উল্লেখ্য যে এই ইউক্যালিপটাসের কোন প্রজাতিই তুষারপাত সহ্য করতে পারে না। এটা উষ্ণমণ্ডলীয় এবং উষ্ণ উভয় প্রকারের জলবায়ুর প্রদেশে বেচে থাকতে সক্ষম।
"ইউক্যালিপটাস" হচ্ছে মোট তিনটি গণের একই উল্লেখিত নাম যাদেরকে এই "eucalypts" নামে ডাকা হয়। অন্য গণ দুটি হচ্ছে "কোরিম্বিয়া" এবং "অ্যাঙ্গোফোরা"।
ভারতীয় উপমহাদেশের বেশ কিছু জায়গায় উদাহরণস্বরুপ ভারতে, বাংলাদেশে ইউক্যালিপ্টাস গাছকে নীলগিরি বা নীলগিরি গাছ নামে ডাকা হয়। এই গাছের তেলের অনেক ব্যবহার রয়েছে,বিশেষত এন্টিসেপটিক ও পরিস্কারক হিসেবে, মশা নিধনেও এই তেলের ভূমিকা রয়েছে। কাঠ হিসেবে এর রয়েছে ব্যবহার, বেশ সুদর্শন এর পাতা, মসৃণ কান্ড। এদের ফূল সৌন্দর্য্য বৃদ্ধি ছাড়াও বেশ স্বাদিষ্ট মধূ প্রস্তুতে কাজে লাগে। বেশ কিছু ইউক্যালিপ্টাস এর প্রজাতিতে গাম নিঃসরণের কারণে এদেরকে gum tree হিসেবে অভিহিত করা হয়।
তবে এর ক্ষতিকর কিছু দিক আছে। এই গাছটিতে অধিক পরিমাণে তেল থাকায় এটা বেশ দাহ্য এবং খোদ এর আবাসভূমি অস্ট্রেলিয়াতে একে অগ্নি সৃষ্টিকারী হিসেবে আখ্যা দেওয়া হয়। তাই আবাসিক এলাকায় বা ঘরবাড়ির কাছে এটাকে কম লাগানো হয়। তবে বড় বড় সড়কের ধারে সারিবদ্ধ ভাবে লাগানো থাকে আর বসন্তে এর চমক লাগানো ফূল দেখে প্রায় চেনাই যায় না যে সারাবছর অনাড়ম্বর থাকা এই বৃক্ষটিকে।
আল-আহাদ
আল-আহাদ (, জামায়াত আল-আহাদ) ১৯৩১ সালে গঠিত একটি রাজনৈতিক সংগঠন। মূলত উসমানীয় সেনাবাহিনীতে কর্মরত ইরাকি অফিসাররা এটা গঠন করেন। এদের অধিকাংশই পরবর্তীতে আরব বিদ্রোহের সময় শরীফ হুসাইনের সেনাবাহিনী এবং ফয়সালের সিরিয়ান সেনাবাহিনীতে যোগ দেন। শরীফ হুসাইনের পুত্র আবদুল্লাহকে রাজা ও অপর পুত্র প্রিন্স জাইদ তার ডেপুটি – এই কাঠামোর মধ্যে তারা ইরাকের স্বাধীনতায় বিশ্বাসী ছিলেন। একই সাথে তারা ইরাক ও সিরিয়ার মধ্যে ইউনিয়নের সমর্থক ছিলেন। পরবর্তীতে তারা ব্রিটেনের কাছ থেকে অর্থনৈতিক ও প্রযুক্তিগত সাহায্য পায়।
সর্বপ্রথম দামেস্কে এই সংগঠনের বৈঠক অনুষ্ঠিত হয়। এরপর ইরাক বিশেষ করে বাগদাদ ও মসুলসহ অন্যান্য আরব অঞ্চলে এর শাখা প্রতিষ্ঠিত হয়। সংগঠন থেকে আল-লিসান নামক একটি ম্যাগাজিন প্রকাশিত হত। এর ইরাকি সদস্যদের মধ্যে অন্যতম হলেন ইয়াসিন আল-হাশিমি, নুরি আস-সাইদ, জাফর আল-আসকারি এবং মিশরীয় সদস্যদের মধ্যে অন্যতম হলেন জামিল আল-মিদফাই, আজিজ আলি আল-মিসরি।
আল-আহাদ তালিম আল-নাকিব নামক সংগঠনের সমর্থনপ্রাপ্ত হয়। এর কাছ থেকে তারা অর্থনৈতিক ও নীতিগত সমর্থন লাভ করে। মুহাম্মদ শরিফ আল-ফারুকি, ব্রিটিশদের সাথে যার সংলাপ আরব বিদ্রোহে ব্রিটিশ সমর্থন যোগাতে সাহায্য করে, তিনি নিজেকে আল-আহাদের সদস্য দাবি করতেন। তবে পরবর্তী গবেষণায় এই দাবির সত্যতা মেলেনি।
১৯২০ সালে ফয়সালের আরব সরকার সিরিয়া থেকে বহিষ্কৃত হওয়ার পর সংগঠনটি আলেপ্পো ও দাইর আজ-জারে এর সদরদপ্তর সরিয়ে আনে। ইরাকে একটি আরব সরকার প্রতিষ্ঠা করা এদের উদ্দেশ্য ছিল। কিন্তু ফয়সালের পতন সংগঠনটিকে দুর্বল করে তোলে এবং শীঘ্রই এর কাজকর্ম বন্ধ হয়ে যায়।
খোন্দকার আশরাফ হোসেন
খোন্দকার আশরাফ হোসেন (জানুয়ারি ৪, ১৯৫০ - জুন ১৬, ২০১৩) ছিলেন বাংলাদেশী উত্তরাধুনিক কবি, গদ্যকার, সাহিত্য সমালোচক, সম্পাদক, অনুবাদক, এবং অধ্যাপক। তার প্রকাশিত গ্রন্ধের সংখ্যা প্রায় ত্রিশ।
খোন্দকার আশরাফ হোসেনের জন্ম ১৯৫০ সালের ৪ জানুয়ারি জামালপুরের জয়নগরে। ১৯৬৫ সালে তিনি ভাটারা উচ্চ বিদ্যালয় থেকে মানবিক বিভাগে মাধ্যমিক শেষ করেন। উচ্চ মাধ্যমিক পাস করেন জামালপুরের সরকারি আশেক মাহমুদ কলেজ থেকে। হোসেন ঢাকা বিশ্ববিদ্যালয় থেকে ১৯৭০ সালে স্নাতক এবং পরবর্তী বছর ১৯৭১ সালে স্নাতকোত্তর সম্পন্ন করেন ইংরেজি বিষয়ে। পরবর্তীতে যুক্তরাজ্যের লিডস বিশ্ববিদ্যালয় থেকে ভাষাতত্ত্ব ও ধ্বনিতত্ত্ব বিষয়ে স্নাতকোত্তর ডিপ্লোমা এবং ১৯৮১ সালে ভাষাতত্ত্ব বিষয়ে উচ্চতর ডিগ্রি অর্জন করেন।
হোসেন ১৯৭৩ সাল থেকে ২০১৩ সালে মৃত্যুর পূর্বাবধি পর্যন্ত ঢাকা বিশ্ববিদ্যালয়ে ইংরেজি বিভাগে চার দশককাল অধ্যাপক হিসাবে কর্মরত ছিলেন। তিনি ছিলেন একজন মেধাবী গবেষক ও সাহিত্য সমলোচক। ২০১৩ খ্রিস্টাব্দে অকালীন মৃত্যুর পূর্বপর্যন্ত তিনি ময়মনসিংহের ত্রিশালে অবস্থিত জাতীয় কবি কাজী নজরুল ইসলাম বিশ্ববিদ্যালয়-এর উপাচার্য হিসাবে নিযুক্ত ছিলেন। তিনি ১৯৭১-এর মুক্তিযুদ্ধে অংশগ্রহণ করেন। তিনি ব্র্যাক বিশ্ববিদ্যালয়ের সিন্ডিকেট ও ফ্যাকাল্টি নির্বাচন কমিটির সদস্য ছিলেন।
আশির দশকের মাঝামাঝিভাগে - ১৯৮৪ খ্রিস্টাব্দে - "তিন রমনীর ক্বাসিদা" শিরোনামীয় কাব্যগ্রন্থের মাধ্যমে বাংলা আধুনিক কবিতার জগতে আত্মপ্রকাশ করেন। তাঁর অন্যান্য কাব্যগ্রন্থসমূহের মধ্যে রয়েছে ১৯৮৬ খ্রিস্টাব্দে প্রকাশিত "পার্থ তোমার তীব্র তীর", ১৯৮৯-এ খ্রিস্টাব্দে প্রকাশিত "জীবনের সমান চুমুক", ১৯৯১-এ খ্রিস্টাব্দে প্রকাশিত "সুন্দরী ও ঘৃণার ঘুঙুর", ১৯৯৫-এ খ্রিস্টাব্দে প্রকাশিত "নির্বাচিত কবিতা", ১৯৯৮ খ্রিস্টাব্দে প্রকাশিত "যমুনাপর্ব" এবং ২০০১ খ্রিস্টাব্দে প্রকাশিত "জন্মবাউল"। তার প্রকাশিত প্রবন্ধগ্রন্থের মধ্যে রয়েছে ১৯৯৫-এ প্রকাশিত "বাংলাদেশের কবিতা অন্তরঙ্গ অবলোকন", ২০১০-এ প্রকাশিত "কবিতার অন্তর্যামী: আধুনিক উত্তর আধুনিক ও অন্যান্য প্রসঙ্গ" এবং ২০১২ খ্রিস্টাব্দে প্রকাশিত "রবীন্দ্রনাথ ইয়েটস গীতাঞ্জলি"। ২০১৩-তে প্রকাশিত হয় তাঁর সর্বশেষ প্রবন্ধগ্রন্থ "বাঙালির দ্বিধা ও রবীন্দ্রনাথ এবং বিবিধ তত্ততালাশ"। তিনি অনুবাদ করেছেন "পাউল সেলানের কবিতা"।
"একবিংশ" সাহিত্য পত্রিকার প্রতিষ্ঠাতা ও সম্পাদক হিসাবে তিনি সুখ্যাতি লাভ করেন। সাহিত্যকর্মের স্বীকৃতিস্বরূপ তিনি "আলাওল সাহিত্য পুরস্কার", "জীবনানন্দ পুরস্কার", এবং "পশ্চিমবঙ্গ লিটল ম্যাগাজিন পুরস্কার" লাভ করেন।
হোসেন বাংলা থেকে ইংরেজি ভাষায় এবং জার্মান ও ইংরেজি থেকে বাংলা ভাষায় অনুবাদের কাজ করেছেন। তার রচিত কবিতাও ইংরেজি, জার্মান, ফরাসি, তেলুগু এবং হিন্দি ভাষায় ও অনুদিত হয়েছে।
হোসেন হার্ট অ্যাট্যাক পরবর্তী চিকিৎসাকালীন সময়ে ঢাকার ল্যাবএইড হাসপাতালে ২০১৩ সালের ১৬ জুন রোববার সকালে ৬৩ বছর বয়সে মৃত্যুবরণ করেন।
নক্ষত্র লম্বন
(জ‌্যোতিঃবিদ্যায় ব্যবহৃত) দুটি পৃথক বিন্দু থেকে দৃষ্ট খ-বস্তুকে দেখার মধ্যে যে পার্থক্য লক্ষিত হয় তাকে লম্বন(Parallax) বলে। নাক্ষত্র লম্বন হল এক ধরনের কৌণিক পরিমাণ যা কোন নক্ষত্র হতে পৃথিবীর কক্ষপথকে ধারণ করে।
(জ‌্যোতিঃবিদ্যায় ব্যবহৃত) দুটি পৃথক বিন্দু থেকে দৃষ্ট খ-বস্তুকে দেখার মধ্যে যে পার্থক্য লক্ষিত হয় তাকে লম্বন(Parallax) বলে। পর্যবেক্ষন বিন্দু দু'টির মধ্যে যে দুরত্ব তা ভূমিরেখা (Baseline) নামে পরিচিত। এই ভূমিরেখা পৃথিবীর কক্ষপথের চতুর্দিকে বার্ষিক গতি হতে সৃষ্ট হয়। এ লম্বনকে বলা হয় বার্ষিক বা সৌরকেন্দ্রিক (helio-centric)।
.এইউ
.এইউ হল অস্ট্রেলিয়ার কাউন্ট্রি কোড টপ লেভেল ডোমেইন, ইন্টারনেট প্রদ্ত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রন করে থাকে “.এইউ ডোমেইন কর্তৃপক্ষ।
দ্বিতীয় স্তরে সরাসরি .এইউ এর অধীনে কোন ডোমেইন নাম নিবন্ধন করা যায় না (যেমনঃকম্পানির নাম.এইউ)। .এইউ এর অধীনে বিভিন্ন বিষয়শ্রেণীতে বা তৃতীয় স্তরে আবেদন গৃহীত হয়। উদাহরন, .কম.এইউ এখানে .কম বাণিজ্যিক সংস্থার জন্য যেমনটি যুক্তরাজ্য নিউজিল্যান্ডে করা হয়।
অস্ট্রেলিয়ার ফেডারেল সরকারের বিভিন্ন সংস্থার জন্য নির্ধারিত দ্বিতীয় স্তরের ডোমেইন নাম, .গভ.এইউ। এছাড়া তৃতীয় স্তরের কিছু নির্দিষ্ট ডোমেইন নাম অস্ট্রেলিয়ার সরকার তাদের রাজ্যকে চিহ্নিত করার জন্য ব্যবহার করে থাকে। অধিকাংশ ক্ষেত্রে .ইডো.এইই ডোমেইন নামকে রাজ্য সংক্রান ডোমেইন নামের বিষয় শ্রেণীতে ধরা হয়।
এইউডিএ .ইডো.এইউ ডোমেইনের নিয়ন্ত্রনের দ্বায়িত্ব “অস্ট্রেলিয়ান ইনফরমেশন এন্ড কমিউনিকেশনস টেকনোলজি ইন ইডোকেসন কমিটির” কাছে অর্পন করেছে। যা থেকে আবার একটি বিশেষ উপ কমিটি তৈরি করা হয়েছে, “.ইডো.এইউ ডোমেইন নিয়ন্ত্রক কমিটি”।
বিদ্যালয় গুলোতে সাধারনত স্থানের নামের সাথে মিলিয়ে ডোমেইন নাম প্রদান করা হয়। উদাহরনস্বরুপ, পশ্চিম অস্ট্রেলিয়ার কোন বিদ্যালয়ের জন্য “বিদ্যালয়ের নাম.ডব্লিউএ.ইডো.এইউ” (schoolname.wa.edu.au)। একইভাবে ভিক্টোরিয়ার বিদ্যালয়ের জন্য .ভিক, দক্ষিণ অস্ট্রেলিয়ার জন্য .এসএ, তাসমানিয়ার .তাস, নর্দান টেরিটোরির জন্য .এনটি ও অস্ট্রেলিয়ার ক্যাপিটাল টেরিটোরির জন্য .এসিটি।যাইহোক, ইন্টারনেট সার্ভিস নাম পরিবর্তন হওয়ার পর কুইন্সল্যান্ডের স্টেট স্কুলগুলোও তাদের ডোমেইন নাম schoolname.qld.edu.au থেকে schoolname.eq.edu.au তে পরিবর্তন করে। অবশ্য এটি প্রাইভেট বিদ্যালয়গুলোর জন্য প্রযোজ্য নয়। মাঝে মাঝে ডোমেইন নাম চতুর্থ স্তর পর্যন্তও হয়ে থাকে যেমন, schoolname.schools.nsw.edu.au।
বিশ্ববিদ্যালয় পর্যয়ের কিছু কিছু শিক্ষাপ্রতিষ্ঠানের ডোমেইন নামের সাথে রাজ্যের নাম যোগ করতে হয়না। উদাহরন স্বরুপ পশ্চিম অস্ট্রেলিয়ার এডিথ কাউন বিশ্ববিদ্যালয় ecu.wa.edu.au এর পরিবর্তে ecu.edu.au ব্যবহার করে। ভিক্টোরিয়ার মোনস বিশ্ববিদ্যালয় monash.vic.edu.au এর পরিবর্তে monash.edu.au ব্যবহার করে। কারণ অস্ট্রেলিয়ার রাজ্য সরকার শুধু প্রাথমিক ও মাধ্যকি শিক্ষার দ্বায়িত্ব বহন করে। বিশ্ববিদ্যালয় পর্যায়ের প্রতিষ্ঠানের দ্বায়িত্ব কমনওয়েল্থ এর। এরকম কয়েকটি প্রতিষ্ঠান অস্ট্রেলিয়ার কয়েকটি রাজ্যে রয়েছে।
.এও
.এও হল অ্যাঙ্গোলার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। অ্যাগোস্টিনহু নিতু বিশ্ববিদ্যালয়ের প্রকৌশল কলেজ এটি নিয়ন্ত্রন করে থাকে। নিবন্ধনের জন্য আবেদন শুধু তৃতীয় স্তরে গ্রহণ করা হয় যদিও গুগল সার্চ ইঞ্জিনে কিছু দ্বিতীয় স্তরের ডোমেইন নাম প্রদর্শন করে।
.এআর
.এআর হল আর্জেন্টিনার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এনআইসি আর্জেন্টিনা এটি নিয়ন্ত্রন করে থাকে।
২০০৮ সালের নভেম্বরে ডোমেইন নামের জন্য কিছু বিশেষ বর্ণের ব্যবস্থা করা হয় তার মধ্যে, ñ, ç, á, é, í ó, ú, ä, ë, ï, ö, ও ü উল্লেখযোগ্য। এছাড়া সরকারি ওয়েবসাইটের নামের ক্ষেত্রে .gob.ar ব্যবহার করা হয়। (.gob stands for "gobierno", সরকারের স্প্যানিশ রুপ)।
ট্রেবল (ফুটবল)
ট্রেবল (ইংরেজী: Treble) শব্দটি ফুটবলে ব্যবহৃত হয় একটি দলের একই মৌসুমে তিনটি শিরোপা জয়কে বুঝাতে। ঘরোয়া লীগের সর্বোচ্চ আসর, ঘরোয়া কাপ এবং মহাদেশীয় কাপ জয়কে ট্রেবল বলা হয়। অবশ্য কখনও কখনও এটি একটি দেশের ফুটবল প্রতিযোগিতাগুলোর গঠনের উপর নির্ভর করে। তবে যেসব প্রতিযোগিতা শুধুমাত্র একটি ম্যাচ বা একটি দুই লেগের ম্যাচ নিয়ে গঠিত (যেমন: এফএ কমিউনিটি শিল্ড, স্পেনীয় সুপার কাপ, রিকোপা সুদামেরিকানা, উয়েফা সুপার কাপ) সেসব প্রতিযোগিতাকে ট্রেবলের অংশ হিসেবে গন্য করা হয় না। ফিফা ক্লাব বিশ্বকাপকেও ট্রেবলের অংশ হিসেবে ধরা হয় না।
আবার একটি মহাদেশীয় ট্রেবল বলতে বুঝায় কমপক্ষে একটি মহাদেশীয় শিরোপা জয় এবং একটি ঘরোয়া ট্রেবল জয় - সাধারণত ঘরোয়া লীগ এবং দুইটি অন্যান্য ঘরোয়া প্রতিযোগিতা।
একটি ক্লাবের এক মৌসুমে নিজ দেশের সর্বোচ্চ লীগ জয় এবং দ্বিতীয় কোনো প্রধান ঘরোয়া শিরোপা জয়কে বলা হয় দ্য ডাবল। এর সাথে একই মৌসুমে ঐ ক্লাবের মহাদেশীয় শিরোপা জয়কে ট্রেবল বলা হয়। ট্রেবল শিরোপা প্রথম জিতে ব্রাজিলীয় ক্লাব স্যান্তোস, ১৯৬২ সালে। ঐ বছর তারা জিতে ক্যাম্পিওনাতো পাউলিস্তা (প্রাদেশিক লীগ), তাকা ব্রাজিল (জাতীয় লীগ) এবং কোপা লিবের্তাদোরেস (মহাদেশীয় প্রতিযোগিতা)। স্যান্তোসই একমাত্র দক্ষিণ আমেরিকান ক্লাব যারা ট্রেবল জিতেছে।
এরপর থেকে ৭টি ইউরোপীয় ক্লাব, ৬টি আফ্রিকান ক্লাব, ২টি ওসেনীয় ক্লাব, ১টি এশিয়ান ক্লাব এবং ২টি উত্তর আমেরিকান ক্লাব ট্রেবল জিতেছে। মরোক্কোর ক্লাব রাজা কাসাব্লাংকার ১৯৯৯ মৌসুমকে মহাদেশীয় ট্রেবলও বলা হয়। ঐ মৌসুমে তারা সিএএফ চ্যাম্পিয়নস লীগ, সিএএফ সুপার কাপ এবং আফ্রো-এশিয়ান ক্লাব চ্যাম্পিয়নশিপ জিতে। মিশরীয় ক্লাব আল-আহলি একমাত্র ক্লাব যারা এই ধরণের ট্রেবল একাধিকবার জিতেছে। তারা ২০০৫ এবং ২০০৬ মৌসুমে টানা দুইবার ট্রেবল জিতে।
ইউরোপীয় দলগুলোর মধ্যে এএফসি আয়াক্স ট্রেবল জয়ের সবচেয়ে নিকটবর্তী হয়েছিল ১৯৭৩ সালে। ঐ বছর তারা ডাচ এরেডিভিজি এবং ইউরোপীয়ান কাপ জিতে, কিন্তু কেএনভিবি কাপে তারা ব্যর্থ হয়। ২০০৯ সালে উয়েফা চ্যাম্পিয়নস লীগের ফাইনালে জয় লাভের মাধ্যমে স্পেনীয় ক্লাব বার্সেলোনা পঞ্চম ইউরোপীয় ক্লাব হিসেবে ট্রেবল জিতে। তারা সেবছর লা লিগা, কোপা দেল রে এবং উয়েফা চ্যাম্পিয়নস লীগ জিতেছিল। ২০১০ সালে ইতালীয় ক্লাব ইন্টারন্যাজিওনালে হোসে মরিনহোর অধীনে ট্রেবল জিতে।
২০১৩ সালে, জার্মান ক্লাব বায়ার্ন মিউনিখ সপ্তম ইউরোপীয় ক্লাব হিসেবে ট্রেবল জিতে।
ঘরোয়া ট্রেবল বলতে বুঝায় একটি দলের এক মৌসুমে নিজ দেশের সর্বোচ্চ লীগ জয় এবং অন্য দুইটি প্রধান ঘরোয়া শিরোপা জয়। অনেক দেশেই দ্বিতীয় কোন ঘরোয়া (লীগ কাপ) প্রতিযোগিতা নেই, ফলে সেসব দেশে ঘরোয়া ট্রেবল অর্জন করা অসম্ভব। ব্রাজিলে “ট্রিপল ক্রাউন” নামে একটি অদাপ্তরিক পরিভাষা চালু আছে। যে দল এক মৌসুমে জাতীয় লীগ, জাতীয় কাপ এবং প্রাদেশিক লীগ জিতে তাদেরকে এই নাম দেওয়া হয়। ইংল্যান্ডে ঘরোয়া ট্রেবল সম্ভব হলেও, আজ পর্যন্ত তা কেউ জিততে পারেনি।
তুগলক রাজবংশ
তুগলক রাজবংশ () ১৩২১ সালে গিয়াসউদ্দিন কর্তৃক প্রতিষ্ঠিত একটি মুসলিম রাজবংশ যার রাজধানী ছিল দিল্লি। এই রাজবংশ মধ্যযুগে ভারতবর্ষের বিস্তীর্ণ অঞ্চল শাসন করেছে।
তুগলক রাজবংশের সূচনা হয়েছিল গিয়াসউদ্দিন তুগলকের মাধ্যমে। তার মৃত্যুর পর তার ছেলে মুহাম্মদ বিন তুগলক ক্ষমতায় আসীন হন। তিনিই তুগলক সাম্রাজ্যের ব্যাপক প্রসার ঘটিয়েছিলেন। তারপরও মুহাম্মদ বিন তুগলক তার দূর্বল রাজ্যনীতি, অসহিষ্ণুতা এবং রহস্যময় আচরনের কারনে কুখ্যাত ছিলেন। তাই বাংলা এবং উর্দূতে তুগলকি কান্ড বলতে আজব এবং অবান্তর কান্ড-কারখানাকে বুঝায়।
মুহাম্মদ বিন তুগলকের মৃত্যুর পর এক মাসেরও কম সময়ের জন্য ক্ষমতায় এসেছিলেন তার দুঃসম্পর্কের আত্মীয় মুহাম্মদ ইবন তুগলক। কিন্তু ফিরোজ শাহ তুগলক মুহাম্মদ ইবন তুগলককে হত্যা করে ক্ষমতা দখল করে নেন। ফিরোজ শাহ তুগলক সৈন্যবাহিনীর দিকে খুব একটা মনোযোগ না দেওয়ায় দক্ষিনাঞ্চলের একটা বিশাল অংশ তার হাতছাড়া হয়ে যায়। ফিরোজ শাহ তুগলকের মৃত্যুর দশ বছরের মধ্যেই তুগলক সাম্রাজ্যের পতন শুরু হয়।
.এএস
.এএস হল আমেরিকান সোমোয়ার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এএস ডোমেইন রেজিস্ট্রি এটি নিয়ন্ত্রন করে থাকে।
নাগরিকদের জন্য কোন সীমাবদ্ধতা নেই ও অনেক এএস ডোমেইন নাম জনগন, বিভিন্ন ধরনের কম্পানি, সংস্থা এ ডোমেইন ব্যবহার করে থাকে। এছাড়া নরওয়ে ও ডেনমার্কের বিভিন্ন জয়েন্ট স্টক কম্পানি .এএস ডোমেইন ব্যবহার করে থাকে। বিভিন্ অটোনোমাস সিস্টেম অথবা ওয়েবসাইট তথ্য বিতরনের কাজে .এএস ডোমেইন ব্যবহার করে থাকে। যেমন, bgp4.as
.এটি
.এটি অস্ট্রিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রন করে থাকে নিক.এটি।
.এটি দ্বিতীয় স্তরের টপ লেভেল ডোমেইন। .এটি এর আওতায় সরাসরি নিবন্ধ করা যায়। ইংরেজি অক্ষরের ডোমেইন নামের জন্য আবেদন করতে হয় যা .এটি দ্বারা শেষ হয়। .এটি ডোমেইন নাম ডোমেইন হ্যাকেও ব্যবহার করা হয়। .এটি এর আগের নামটি অবশ্যই তিন অক্ষরের হতে হবে। যেমন, কেউ তার নিজের নামের জন্য আবেদন করলে তা অবশ্যই তিন অক্ষর (bor.at) হতে হবে। আন্তর্জাতিক ডোমেইন নাম নিবন্ধনের জন্য অঅবেদনও গ্রহণ করা হয়।